**Terma reference**

**Thirrje për Konsulencë - ekspert**

**“Mbrojtja e fëmijëve në situata emergjencash”**

|  |  |
| --- | --- |
| Konsulenca | Ekspert për draftimin e Planit Kombëtar të Veprimit për mbrojtjen e fëmijëve në situata emergjencash |
| Projekti | Përgjigje ndaj rrezikut të shtuar të abuzimit të fëmijëve dhe ndarjes nga familja, shkaktuar nga emergjencat në Shqipëri” zbatuar në partneritet me UNICEF(CO-PRC-2021-004) |
| Zonat e projektit  | Rajonet Tiranë, Shkodër, Durrës, Elbasan, Lezhë, Kukës, Korçë dhe Vlorë |
| Kohëzgjatja e projektit | Prill – Dhjetor 2021 |
| Lloji i kontratës  | Kontratë Shërbimi |
| Data e fillimit të punës | 5 korrik 2021 |

Nisma për Ndryshim Shoqëror ARSIS kërkon të kontraktojë një ekspert për të asistuar grupin e punës për mbrojtjen e fëmijëve[[1]](#footnote-1) në draftimin e Planit Kombëtar të Veprimit për përgjigjen për mbrojtjen e fëmijëve në situata emergjencash. Plani i veprimit do të hartohet në kuadër të projektit “Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri” zbatuar në partneritet me UNICEF, mbështetur nga qeveria Suedeze.

**Rreth Nisma ARSIS**

**Nisma për Ndryshim Shoqëror ARSIS** (shkurtimisht Nisma) është një organizatë jofitimprurëse e cila është themeluar në shkurt të vitit 2016. Nisma është një aktor jo qeveritar me influencë në sektorin e shoqërisë civile në Shqipëri.

Mision i Nisma është të ofrojë shërbime dhe zgjidhje të qëndrueshme për individë dhe grupet më të margjinalizuara në shoqërinë shqiptare me theks të veçantë në komunitetet Rome dhe Egjiptiane. Nisma advokon dhe lobon në nivel lokal dhe qëndror mbi çështjet e mbrojtjes së fëmijëve dhe të rinjve, zhvillimit dhe pjesëmarrjes, përmirësimit të kushteve social-ekonomike të familjeve të tyre dhe fuqizimit të kapaciteteve të shërbim ofruesve, organizatave jofitimprurëse, profesionistëve dhe aktorëve të tjerë të cilët punojnë me fëmijët në situatë vulnerabël.

**Rreth projektit**

Projekti ka si qëllim të ofrojë dhe sigurojë përgjigje ndaj nevojave emergjente në Shqipëri për të reduktuar pasojat e shkaktuara nga tërmetet dhe pandemia e COVID-19, në rajonet e prekura si Tiranë, Shkodër, Durrës, Elbasan, Lezhë, Kukës, Korçë dhe Vlorë. Projekti fokusohet në përpjekjet për të siguruar mbrojtje sociale për grupet në nevojë të prekur nga pasojat e emergjencave të ndodhura në vend. Projekti është në të njëjtën linjë dhe në reagim të koordinuar me masat e ndërmarra nga Qeveria Shqiptare për përgjigjen ndaj pasojave të shkaktuara nga tërmeti dhe pandemia COVID-19, me strukurat në nivel qëndror si MSHMS dhe strukurat në nivel lokal në bashkitë e targetuara nga projekti. Projekti fokusohet jo vetëm në mbështetje të familjeve dhe fëmijëve të prekur nga emergjencat, por edhe pilotimin e shërbimeve të reja mbështetëse për fëmijën dhe familjen, familjet kujdestare profesionale si dhe ngritja e kapaciteteve për punonjësit që janë pjesë e ofrimit të shërbimeve dhe kujdesit social.

Kjo ndërhyrje do të zhvillohet paralelisht dhe në përputhje të plotë me *Planin Kombëtar të Deinstitucionalizimit*, të miratuar në bazë të **VKM-së Nr.706, dt.09.09.2020**, e cila synon të zhvillojë politika, programe dhe shërbime për parandalimin e ndarjes së fëmijës nga familja, fuqizimin e shërbimeve të kujdesit alternativ me bazë familjen dhe transformimin për kalimin gradual nga kujdesi alternativ rezidencial drejt shërbimeve të kujdesit me bazë komunitare për fëmijët dhe familjet e tyre.

**Grupet përfituese dhe aktorët kyç:**

* Prindër/kujdestarë të identifikuar në nevojë për mbrojtje ose në nevojë për referim në shërbimet e kujdesit social
* Fëmijë të vlerësuar në risk të mesëm ose të lartë ndaj shfrytëzimit, dhunës apo abuzimit
* Fëmijë të vendosur në shërbimet e përkujdesit shoqëror rezidencial
* Familje me fëmijë në risk për t’u institucionalizuar
* Punonjës të strukturave vendore, përgjegjës për mirëqenien e fëmijëve
* Punonjës të sistemit të mbrojtjes së fëmijëve.

**Përshkrim i grupit të punës për mbrojtjen e fëmijëve në situatat e emergjencave:**

Tërmeti i 26 Nëntorit 2019 dhe pasojat që la pas nxorrën në pah nevojën për një mekanizëm më specifik koordinimi për mbrojtjen e fëmijëve në nivel kombëtar, duke çuar në formimin e Grupit të Punës për Mbrojtjen e Fëmijëve (GP) në situatë emergjence. Ky grup punon si një mekanizëm mbështetës për koordinimin e përgjithshëm të sektorit i drejtuar nga Ministria e Shëndetësisë dhe Mbrojtjes Sociale. GP është një forum përmes të cilit organizatat me programe të mbrojtjes së fëmijëve në Shqipëri koordinojnë ndërhyrjet, unifikojnë metodologji dhe krijojnë partneritete dhe lidhje për prioritizimin më të mirë të burimeve të disponueshme, me qëllim të përgjithshëm garantimin e mbrojtjes së fëmijëve të prekur nga emergjencat në Shqipëri.

**Qëllimi i shërbimit**:

Në vijim të punës së vazhdueshme dhe përpjekjeve të përbashkëta për fuqizimin e sistemit të mbrojtjes së fëmijëve dhe përgjigjes së menjëhershme për të adresuar cështjet që lidhen me mbrojtjen e fëmijëve synohet të përforcohet në vazhdimësi qasja koordinuese për ofrimin e shërbimeve për fëmijët në nevojë për mbrojtje ashtu si dhe planifikimin e ndërhyjeve në të ardhmen në rast emergjencash nëpërmjet një plani të përbashkët veprimi në raste emergjencash për mbrojtjen e fëmijëve, udhëhequr nga ASHDMF.

Plani kombëtar i veprimit duhet të konsiderojë emergjencat e shkaktuara nga: fatkeqësitë natyrore (zjarret, tërmetet dhe përmbytjet), emergjencat shëndetësore si pandemitë; dhe situata humanitare të krijuara nga ardhja dhe/ose kalimi i refugjatëve dhe migrantëve. Ky plan duhet të ketë në vëmendje rreziqet e mbrojtjes së fëmijëve me të cilat fëmijët mund të përballen gjatë emergjencave dhe interesin më të lartë të fëmijëve në çdo rrethanë. Draftimi i planit kombëtar të veprimit për përgjigjen ndaj emergjencave për mbrojtjen e fëmijëve duhet të përfshijë hartimin e listës së shërbim ofruesve të disponueshëm me programe mbështetëse për mbrojtjen e fëmijëve, fushat ku organizatat janë specializuara, zonat gjeografike që mund të mbulohen, institucionet kyç për zbatimin e planit, burimet e nevojshme njerëzore dhe financiare në varësi të llojit të emergjencës, etj.

Ky plan do të jetë një dokument i hartuar nga grupi i punës për emergjencat për mbrojtjen e fëmijëve në nivel kombëtar, i udhëhequr nga ASHDMF dhe zbatuar nga kjo Agjenci.

**Detyrat:**

Eksperti do të jetë përgjegjës për:

* Përgatitjen e një plani paraprak pune me deadline të përcaktuara të të gjitha fazave të hartimit të planit të veprimit;
* Inicimin e takimeve të grupit të punës në lidhje me përgatitjen e planit dhe përcaktojë datat kur nevojitet inputi i tyre;
* Rishikimin e literaturës dhe gjithë dokumentacionit përkatës që lidhet me hartimin e planit, duke marrë në konsideratë gjithmonë interesin më të lartë të fëmijës;
* Dizenjimin e Planit të Veprimit, të ndarë sipas tipologjisë së emergjencës dhe nevojave specifike që lindin për garantimin e mbrojtjes së fëmijëve në
* Përpilimin e një Road Map për hapat konkrete që duhen inicuar nga institucionet dhe partnerët për aktivizimin e mbrojtjes së fëmijëve gjatë përgjigjes ndaj emergjencës (sipas tipologjisë së kësaj të fundit).
* Asistimin e grupit të punës në përmbushjen me cilësi të lartë të dizenjimit të Planit Kombëtar të Veprimit;
* Mbledhjen dhe Reflektimin e të gjitha komenteve që vijnë nga anëtarët e grupit të punës;
* Mbajtjen e kontakteve të rregullta dhe konsultimi me udhëheqësit e grupit të punës dhe ASHDMF;
* Përgatitjen e dokumentit final;
* Prezantimin e dokumentit final në një konferencë/ëorkshop me të gjitha palët e interesuara.
* *Njeh dhe zbaton me profesionalizëm dokumentacionin e punës së organizatës (rregulloren e brendshme, politikën e mbrojtjes së fëmijëve, politikat e mbrojtjes kundër shfrytëzimit seksual dhe abuzimit, kodin e sjelljes, konventën e të drejtave të fëmijëve dhe çdo dokument tjetër për të cilin duhet të ketë djeni).*

**Eksperti duhet të dorëzojë:**

1. Metodologjinë dhe kalendarin e aktiviteteve të nevojshme për draftimin e planit;
2. Draftin e Planit Kombëtar të Veprimit për përgjigjen ndaj emergjencave për mbrojtjen e fëmijëve;
3. Realizimi një takimi konsultues me grupin e punës për emergjencat.
4. Mbajtjen e një takimi final/ëorkshopi me palët e interesuara për të prezantuar dokumentin final.

**Afatet kohore**

|  |  |
| --- | --- |
| **Aktivitete** | **Afati**  |
| Dorëzim i Metodologjisë | 09 korrik 2021 |
| Dorëzimi i Draftit të parë të Planit  | 23 Korrik 2021 |
| Takim konsultues për validimin e planit | 23-29 Korrik 2021 |

**Kualifikime dhe eksperienca e punës:**

* Diplomë universitare master në shkencat sociale;
* Kualifikime të tjera në fushën e hartimit të planeve të veprimit dhe dokumentave që lidhen me planifikimin, buxhetimin dhe monitorimin;
* Trajnime dhe eksperienca të mëparshme në fushën e mbrojtjes sociale dhe reagimit në situata të shkaktuara nga emergjenca civile.
* Më tepër se 5 vite eksperiencë e drejpërdrejtë profesionale në organizata, për dizenjimin, zbatimin dhe mbikqyrjen e planeve të veprimit apo programeve që lidhen me fushën e mbrojtjes së fëmijëve;
* Eksperiencë dhe njohuri shumë të mira në shkrimin e projekteve;
* Njohuri shumë të mira shkrimi në Shqip dhe Anglisht;
* Njohuri shumë të mira të parimeve të mbrojtjes së fëmijëve
* Aftësi shumë të mira në arritjen e afateve;
* Aftësi shumë të mira në komunikim, dhe zgjidhje konfliktesh;
* Aftësi për të punuar në presion kohe, në punën në grup dhe në mënyrë të pavarur

**Politikat e Mbrojtjes:** Të gjithë personat që punojnë me programet e NISMA janë të detyruar të respektojnë politikat e mbrojtjes së fëmijëve, politikat e mbrojtjes nga abuzimi dhe shfrytëzimi seksual, kodin e sjelljes bashkëngjitur me termat e referencës.

**Koha** **e mundshme e fillimit të punës është 5 korrik 2021**

**Kjo ekspertizë përfshin 12 ditë punë për draftimin e Planit Kombëtar të Veprimit për përgjigjen ndaj emergjencave për mbrojtjen e fëmijëve**

**Procedura e Aplikimit:**

Aplikantët e interesuar për të aplikuar për pozicionin e ekspertit duhet të dërgojnë me email:

1. Shprehje interesi
2. Curriculum Vitae (evidence të punëve të mëparshme të ngjashme);
3. Draft të parë të metodologjisë së propozuar bashkë me planin e punës;
4. Oferta financiare (te gjitha taksat përfshirë)
5. Taksa e rregjistrimit (nëse disponohet)
6. Deklaratë e disponueshmërisë dhe angazhimit për të ndërmarrë dhe përfunduar shërbimet në kuadër të kësaj konsulence brenda afateve kohore

Gjithë dokumentacioni i aplikimit duhet të dorëzohet në adresën e emailit: **initiative.arsis@gmail.com** deri në datën **3 korrik 2021,** mesnatë, me subjekt: Aplikimi për *“***Draftimin e Planit Kombëtar të Veprimit për mbrojtjen e fëmijëve në situata emergjencash“.**

**Procedura e Vlerësimit**

Përzgjedhja e ekspertit/grupit të ekspertëve do të bazohet në: se sa mirë aplikimi përmbush kërkesat e përcaktuara në termat e referencës, bazuar në kualifikimet, ekperiencat e mëparshme, ofertën financiare si në tabelën e vlerësimit të mëposhtëm.

|  |  |
| --- | --- |
| **Kriteret e vlerësimit** | **Vlerat në %** |
| Kualifikime |  20% |
| Eksperiencë pune |  50% |
| Oferta financiare | 30% |

***Vetëm kandidatët e përzgjedhur për pozicionin e Ekspertit/es/grup ekspertësh do të kontaktohen.***

1. Grupi i mbrojtjes së fëmijëve në emergjenca u ngrit ad hoc pas tërmetit të vitit 2019 udhëhequr nga Ministria e Shëndetsistë dhe Mbrojtjes Sociale dhe Agjensia Shtetërore për të Drejtat dhe Mbrojtjen e Fëmijëve. Qëllimi i këtij grupi është të arrijë një përgjigje të parashikuar dhe efektive ndaj situatave emergjente të cështjeve të mbrojtjes së fëmijëve në Shqipëri përmes koordinimit të përmirësuar midis agjensive të përfshira në programet e mbrojtjes së fëmijëve. [↑](#footnote-ref-1)